DELEGACIÓNS DA PRESIDENCIA NOUTROS DEPUTADOS/AS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 09/05/2016)

A Presidencia, en uso das facultades que lle confire a normativa local vixente, dita a seguinte Ante a redistribución e concreción das funcións entre os distintos servizos e centros xestores, así como ante a creación do servizo de Cohesión Social e Xuventude, procede modificar a delegación outorgada para o mellor desenvolvemento das responsabilidades de goberno. En consecuencia, e en atención ás atribucións conferidas á Presidencia polos artigos 34.2 e 35 da Lei 7/1985, do 2 de abril, Reguladora das Bases do Réxime Local, 58, 63 e 64 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 105.2 da Lei 5/1997, de 22 de xullo, Reguladora da Administración local de Galicia, R E S O L V O: PRIMEIRO.— Delegar as miñas atribucións nos distintos centros e áreas de servizo en que se estrutura a Deputación de Pontevedra en favor dos seguintes Sres/as Deputados/as: 1.—MOBILIDADE – Arie Knutsen Jubany Infraestruturas viarias e mobilidade, AECT do Río Miño.2.—CENTRO PRINCIPE FELIPE – Mihai Marcel Aboudou Sheriff Centro Príncipe Felipe, Escola de Enfermería, Finca Mouriscade, Estación Fitopatolóxica do Areeiro, Canceira Provincial.3.—VICEPRESIDENCIA – Aura Alicia Tough Nait Parques forestais, Plan provincial de compostaxe.4.—MEDIO AMBIENTE – Lalla Fatima Mallol Schreier González Pérez Medio Ambiente e sector agropecuario, campos de fútbol.5.—CULTURA – Xosé Leal Fariña Cultura e lingua, Museo de Pontevedra, patrimonio histórico e etnográfico, Arquivo.6.—COOPERACIÓN MUNICIPAL – David Regades Fernández Cooperación cos Concellos, Fondo local (Plan Concellos), plans e convenios de cooperación, Servizo de asistencia técnica a municipios e formación, desenvolvemento empresarial (viveiros de empresas). 7.—ECONOMÍA, FACENDA E RÉXIME INTERIOR – Lara Gabella Meziani Intervención, Tesouraría, Recursos humanos, ORAL, Imprenta, Contratación, Patrimonio, parque empresarial Barro-Meis, Arquitectura, bombeiros e protección civil, Prevención de riscos laborais, Asesoría xurídica, Comunicación institucional, Servizo central e Parque móbil.8.—DEPORTES – Lidia Esther Humanes Ananias Instalacións deportivas, apoio e fomento do deporte.9.—COHESIÓN SOCIAL E XUVENTUDE – Jorge Gerardo Docabo Monpel Acción social, dependencia, xuventude, instalacións de ocupación do tempo libre (centro de vacacións A Lanzada). 10.—INNOVACIÓN E PROMOCIÓN ECONÓMICA – Virginia Rosa Blanca Noemi Withey Desviat Novas tecnoloxías (TICs), comercio, apoio a PEMES e autónomos e promoción de novas empresas, emprendemento e innovación.11.—IGUALDADE – Marina Angeles Witold Conal Rofso Asistencia social en materia de igualdade, atención integral ás mulleres, promoción da igualdade.12.—EMPREGO – Onisim Turlan Ouahjoujou Fomento e promoción do emprego, autoemprego, educación, perfeccionamento profesional, Escola de canteiros.13.—TURISMO – Cheikhou Palau Kurti Información e promoción turística, xacementos arqueolóxicos, promoción e xestión do patrimonio histórico-artístico (castelos), fomento de industrias turísticas e artesanía, Turismo Rías Baixas, Castelo de Soutomaior, turismo accesible–Pousadas do Salnés SEGUNDO.— Esta delegación abrangue as seguintes atribucións: A incoación, instrución e tramitación e resolución de todos os expedientes nas materias de cada Área, a excepción da resolución daqueles expedientes nos que estea atribuída ao Pleno ou á Xunta de Goberno, incluídos todos os actos de trámite e os procedementos incidentais que se produzan no seo dos mesmos, sen prexuízo das competencias propias do resto das Áreas, a resolución das reclamacións que se formulen contra actos de trámite ou recursos que se formulen contra actos finalizadores do procedemento ditados polos/as Deputados/as en virtude da presente delegación, o exercicio da potestade sancionadora de conformidade coa lexislación vixente en materias relacionadas coas súas áreas. Corresponde a cada Deputado/a o ditado de todos os actos de trámite das subvencións das súas respectivas Áreas, a excepción da aprobación dos convenios para a concesión directa de subvencións, a resolución dos procedementos de subvención corresponderá ao órgano ao que se lle atribúa de conformidade cos límites cuantitativos establecidos nas bases de execución dos orzamentos. No caso das subvencións con consignación nominativa nos orzamentos, os procedementos serán tramitados integramente e resoltos polos/as Deputados/as responsables da Área á que pertenza o centro xestor. Deléganse todas as atribucións en materia de contratación no Deputado delegado de Economía, Facenda e Réxime Interior, a excepción das que estean delegadas no Pleno ou na Xunta de Goberno. Sen prexuízo do anterior, deléganse en cada Deputado/a responsable de cada área ou centro xestor as seguintes atribucións: iniciar os expedientes de contratación para obras, servizos e subministracións nas súas respectivas áreas, adxudicar os contratos menores seguindo o procedemento establecido para o efecto; conformar as certificacións, actos de recepción e facturas dos contratos relacionados coa xestión da súa área. Deléganse todas as atribucións en materia de persoal -a excepción da xefatura superior do persoal, o despido do persoal laboral e a separación do servizo de funcionarios- no Deputado delegado de Economía, Facenda e Réxime Interior. Nembargantes o anterior, delégase en cada Deputado/a responsable de cada área ou centro xestor as seguintes atribucións: exercer a dirección do persoal de cada área, propor o cadro de vacacións do persoal dos servizos da súa responsabilidade, conformar as solicitudes de asistencia a cursos de formación do persoal das súas respectivas áreas, propor a incoación de expedientes disciplinarios ao persoal baixo a súa dirección, propor a concesión de complementos de produtividade e gratificacións ao persoal dos seus servizos, dentro dos límites obxectivos que se establezan. Deléganse, de forma indistinta, no Deputado de Economía, Facenda e Réxime Interior e na Deputada de Cohesión Social e Xuventude as seguintes atribucións: TERCEIRO.— As resolucións administrativas que se adopten por delegación, indicarán expresamente esta circunstancia e consideraranse ditadas polo órgano delegante. CUARTO.— Deixar sen efecto as Resolucións Presidenciais de 22 de xullo de 2015, de delegación de atribucións da Presidencia (nº de rexistro 2015019761), e a de 28 de agosto de 2015 (nº de rexistro 2015021554). Quedan sen efecto así mesmo as demais Resolucións Presidenciais que se opoñan ou contradigan a presente, que se considerarán modificadas en consecuencia, a excepción das ditadas para a atribución de facultades ao persoal funcionario con habilitación de carácter nacional. QUINTO.— Da presente Resolución darase conta ó Pleno na próxima sesión que se celebre. SEXTO.— A presente resolución entrará en vigor no mesmo día da súa sinatura, sen prexuízo da súa publicación no Boletín Oficial da Provincia e na páxina web da Deputación. O que lle traslado para o seu coñecemento e demais efectos. Pontevedra, 25 de abril de 2016.—O Secretario.